Jang Keun Suk

**Jang Keun Suk** (hangul:&nbsp;장근석; hanja:&nbsp;張根碩; født 4. august 1987) er en sørkoreansk skuespiller og sanger. Han er mest kjent for sine roller i TV-seriene *Beethoven Virus* (2008), *You're Beautiful* (2009), *Mary Stayed Out All Night* (2010), *Love Rain* (2012), og *Pretty Man* (2013).

## Barndom
Jang Keun Suk var fem år gammel da han begynte å jobbe som barnemodell etter å ha blitt oppdaget av en modellagent da foreldrene til Jang Keun Suk hadde lagt huset sitt ut for salg, og agenten møtte opp på vegne av en potensiell kjøper. 

Som ungdomsskoleelev lyttet Jang mye på musikken til den japanske popsangeren Ken Hirai, og han ble inspirert til å lære seg japansk på egen hånd. I 2003, da han var 16 år gammel, bodde Jang seks måneder på New Zealand, der han gikk på Nelson College.  Etter oppholdet på New Zealand snakker han både japansk og engelsk.

## Karriere

### TV-debut
Jang debuterte som skuespiller i 1997 i situasjonskomedien *Selling Happiness* på tv-kanalen HBS (nå: CGV). Deretter fortsatte han som barneskuespiller i ulike fjernsynsproduksjoner.

Han ønsket å fortsette sine studier i New Zealand, men reiste likevel tilbake til Sør-Korea da han fikk tilbud om rolle i den populære situasjonskomedien *Nonstop4* på tv-kanalen MBC.  Etter* Nonstop4 *var Jang overbevist at han ikke var god nok som skuespiller. Han bestemte seg for å arbeide med å bli en bedre skuespiller.

### 2005-2008
I 2005 spilte Jang presidentens sønn i tv-serien *Lovers in Prague.* Denne serien gikk på fjernsynskanalen SBS, og den ble svært populær.

I 2006 fikk Jang sin film-debut i den japanske skrekkfilmen *One Missed Call: Final*, hvor han spilte en døv gutt. Mens han forberedte seg til rollen lærte han seg japansk tegnspråk.

Etter dette vendte han tilbake til fjernsynet, i rollen som den kjente gisaeng Hwang Jinis første kjærlighet (Hwang Jini ble spilt av Ha Ji-won), i den kostyme-dramaet *Hwang Jini*.

I 2007 spilte Jang i spillefilmen *The Happy Life*, som ble regissert av Lee Joon-ik. Dette var en film der rockemusikk stod sentralt i handlingen, og Jang hadde en sang-rolle. Denne rollen skaffet Jang en programleder-jobb i tv-kanalen SBS' ukentlige musikk-program *Inkigayo* fra 25. februar til 7. oktober 2007.

I 2008 var Jang engasjert i to musikk-relaterte prosjekter; filmen *Do Re Mi Fa So La Ti Do* samt tv-serien *Beethoven Virus* der han spilte mot Kim Myung-min, som spilte trompetist i et orkester. I tv-kanalen KBS' dramaserie *Hong Gil-dong* spilte han en mann som utga seg for å være bror av kong Gwanghae, som var konge i det koreanske kongedømmet Joseon. Deretter spilte han mot barneskuespilleren Moon Mason i filmen *Baby and I*.

### 2009-2011
Den neste rollen til Jang var i thrilleren *The Case of Itaewon Homicide* i 2009. Dette var hans første rolle som skurk. Filmen er basert på en virkelig og meget omtalt drapssak som skjedde i Seouls bydelen Itaewon, der en ung amerikansk-koreaner ble beskyldt for å ha drept en koreansk student med kniv. Jang snakket engelsk gjennom hele filmen, og *Beyond Hollywood* roste ham for hans innsats i filmen. Samtidig het det i en anmeldelse i *London Korean Links*: «The casting is cleverly done with Jang as the 'innocent' accused, his popularity allowing the audience to feel some empathy and warmth to an otherwise unattractive character. He does well in this role, a break from his normal cheerful persona and, combined with the fact he has to speak English through most of the film, it's quite impressive. It's not perfect American accent of course, but it plays a vital part in itself.»

I dramaserien *You are beautiful* spiller Jang frontfiguren i det fiktive K-pop-bandet «A.N.Jell». Han forelsker seg i et annet bandmedlem, ei jente som gir seg ut for å være sin egen tvillingbror (hun spilles av Park Shin Hye). I serien spiller Lee Hong-gi and Jung Yong-hwa henholdsvis trommeslager og gitarist i det samme bandet. Etter *You are beautiful* ble Jang programleder i programmet *Tracking Your X Boyfriend*.

I 2010 spilte han mot Moon Geun-young i den romantiske dramaserien *Mary Stayed Out All Night.* Til tross for lave seertall i Sør-Korea fikk serien stor suksess i Japan. I 2011 møtte Jang og Moon sine japanske fans ved fire anledninger, i Tokyo og i Osaka. På et av disse arrangementene møtte hele 60 000 tilhengere opp for å se sine idoler i levende live.

 Jang hadde på dette tidspunktet spilt inn flere sanger fra dramaseriene han hadde opptrådt i, og også flere reklamejingles («Black Engine» for en hudpleie-serie for menn, samt «Touch Holic», «Just Drag» og «Magic Drag» for Samsung), men ennå ikke gitt ut musikk som soloartist. Hans første solo-singel var «Let me cry», som ble gitt ut av Pony Canyon i Japan den 27. april 2011. «Let me cry» debuterte som nummer 1 på den japanske Oricon toppliste, da det ble solgt 119 149 eksemplarer den første uken etter utgivelsen. Det var den første gangen at en artist som ikke var japansk ble nummer 1 på den Oricon toppliste med sin debutsingel. På grunn av dette vant han prisen «Den beste nye artist» som ble delt ut på den 26. «Japan Gold Disc»-utdelingen i januar 2012.

26. oktober 2011 ble det utgitt Jang Keun-Suks DVD-film *Budapest Diary* i Japan. Han spiller nesten alene i filmen, og har også deltatt i skriving av manuset, samt i valget av steder til filming. I september 2011 ga Jang ut sitt første kinesiske album, (egentlig en  EP) *The Lounge H Vol.1. Albumet ble* utgitt i Kina, Taiwan, Hong Kong, samt i andre land i Sørøst-Asia.  Jang har laget duoen «Team H» sammen med sin venn, musiker med kallenavnet Big Brother (大兄弟/Jung Kurt). Big Brother har skrevet både text og musikk, og produsert sangene til albumet. *The Lounge H Vol.1" *har  4 sanger, og det sies at Jang hadde skrevet sangtekst for sangen "Gotta Getcha." Albumet som også inkluderte DVD med musikkvideo for «Gotta Getcha» og scener fra filming av videoen ble solgt til platina (se Salgstrofeer i musikkbransjen). Team H vant senere pris som den mest solgte album og den beste koreanske album i 2012.

Den neste filmen til Jang *You're my Pet* (*Du er mitt kjæledyr*) hadde premiere i november 2011. Den var adaptasjon fra den japanske tegneserien (manga ) *Kimi wa Petto* som handler om en ung man som frivillig blir «kjæledyret» til en karrierekvinne (spilt av Kim Ha-neul).

### 2012-2015
I mars 2012 ga Team H (Jang Keung Suk og Big Brother) ut et nytt album  *Lounge H (The First Impression)* ekslusivt for Japan. Det har blitt understrekket at dette albumet var annerledes enn  Lounge H Vol.1  som ble utgitt året før. Det japanske albumet inneholdt 7 sanger, blant annet «Gotta Getcha» Musikken var rock and eletronic.

Deretter spilte Jang i dramaserie *Love Rain* (*Kjærlighetsregn*) sammen med Im Yoona De spilte doble roller, både som to unge mennesker i 1970 i begynnelsen av serien, og som deres barn i 2012. Den kjente koreanske regissør Yoon Seok-ho regisserte dramaserien.

I mai 2012 ga Jang ut sitt første japanske solo album med navnet *Just Crazy*. Den første singelen med sangen «Let me cry» debuterte som nummer 1 på Oricon-topplisten da den ble solgt i 53 000 eksemplarer den første dagen, og deretter ble den nummer 1 igjen på den ukentlige Oricon toppliste med 88 009 solgte eksemplarer. På den måten ble Jang den første mannlige internasjonale (ikke japanske) soloartisten som har klart å oppnå den førsteplass på begge listene. Det var bare den kvinnelige artisten BoA som hadde klart å gjøre dette før Jang med sitt album *Listen To My Heart*. Han var også den første  artisten som har klart å toppe både toppliste for singler og for albumer med henholdsvis sangen «Let me cry», og albumet *Just crazy*.

I juni 2012 ga Jang ut en kokebok med navnet *"Love Recipe" (*"Kjærlighets oppskrifter") i Japan. Boken inneholder 20 oppskrifter, essayer og fotografier av Jang. Hans sang "200 Miles" fra album *Just crazy* har blitt brukt i den japanske animerte filmen Fairy Tail the Movie: The Phoenix Priestess fra 2012.

I mai 2013 ga han ut sitt andre album i Japan *Nature boy*. På slutten av året hadde han hovedrollen i dramaserie Bel Ami som var adaptasjon av en japanske tegneserie (manhwa) med navnet Pretty Man (En pen mann). Den kjente koreanske sangeren og skuespilleren IU spilte i filmen sammen med ham .

Jang filmet et reality show *Three Meals a Day: Fishing Village* with 2 andre kjente koreanske skuespillere. Programmet skulle ha premiere på TV i januar 2015. På grunn av en feil med skatt måtte selskapet til Jang betale et stort beløp i straffeskatt. Det ble skrevet mye om  dette i aviser, og han bestemte derfor å trekke seg fra programmet. Det har senere blitt bekreftet at selskapet  hans ikke har gjort dette med vilje, og at beløpet ikke var så stort, men han har likevel valgt å trekke seg fra programmet, og han ble til og med redigert bort fra scener som allerede var filmet.

25. februar 2015 ble det utgitt det tredje albumet til Jang Keun Suk *Monochrome*. Albumet straks vant den tredjeplassen på både den daglige og den ukentlige Oricon topplisten for albumer. Noe senere har han holdt en serie konserter i Japan. Konsertturen begynte med konserten i Osaka 15. mars 2015. Konsertbillettene for til sammen 16 konserter - 12 i konserthaller i 6 byer (Osaka, Niigata, Fukuoka, Okayama, Shizuika, Hokkaido), og 4 i store arenaer i Kobe og Tokyo ble fullstendig utsologt. 14. mars 2015 ble DVD med hans kort film på 40 minutter *CAMP* gitt ut (fullstendig navnet til DVD-en er Jang Keun Suk Special short Film DVD CAMP). DVD-en kom straks på den førsteplassen til den Oricon ukentlige toppliste for filmer.  C*AMP*  var filmet på den koreanske øya Jeju i oktober 2013.

5. september 2015 ble «JANG KEUN SUK LIVE IN SEOUL 2015»-konserten holdt i  Jangchoong Stadium i Seoul, og han gjorde kvelden til en uforglemmelig minne for sine fans. Det var hans første konsert i Korea etter 3 år, og fansene var overlykkelige. Fanser hans fra andre land, blant annet fra Europa og Amerika var også der.  24. oktober 2015 hadde han sin første konsert i Kina siden 2013, og  traff sine entusiastiske fans i Shanghai. Deretter hadde han først  to «Team H Halloween Party»-konserter i Japan, samt fire «Live in Japan» konserter i slutten av november.

20. oktober 2015 ble han nominert sammen med 5 andre fremstående personer til æresprofessor i filantropi ved Hanyang universitet i Seoul  Bakgrunn for dette har vært at han hadde donert store beløper til forskjellige saker i lang tid, og har blant annet etablert en fond som gir stipender til studenter ved Hanyang universitet. 10. desember 2015, og 19. desember 2015 hadde han sine forelesninger for studenter der han underviste om solidaritets kultur, og vedledighetsarbeid.

7. desember 2015 ble det kjent at han hadde sagt ja til å bli programleder og mentor i en ny musikk show til den koreanske TV-kanalen Mnet *Produce101*. Programmet bestod av 11 episoder, og den første episoden ble vist på TV 22. januar 2016. Publikum stemte på jentene gjennom alle episodene, og på den måtene valgte elleve jenter som har nå dannet en sang gruppe *IOI*. Programmet har blitt utrolig populært, og både Jang Keun Suk og jenter som har vært i programmet har fått mange fanser.   Programmet har også blitt vist på japansk TV fra 3. april 2016.

28. januar 2016 har det blitt kjent at Jang Keun Suk vil ha hovedrolle i historisk dramaserie *Daebak*.  Den første episoden ble vist på TV-kanalen SBS 8. april 2016. Dramaserien vil ha 24 episoder, og vil bli avsluttet i løpet av juni 2016.

## Filmografi

### Dramaserier

### Filmer

### TV-programmer

### Musikkvideo

## Discography

### Kinesisk
; The Lounge H Vol. 1 (Regular Edition)
 Team H (Jang Keun-suk og Big Brother)
* Victory
* Gotta Getcha
* Shake It
* Run Away

### Japansk

### Koreansk

## Priser

## Referanser


## Eksterne lenker
* 
*